  Анжелика Тихонова корреспондент 16-тӥ куартолэзе Пичи Пурга ёросысь Куреггуртын куинетӥзэ «Кукей юмшан» ортчытыны дасясько. Со сярысь ивортодэтъя «Удмуртия» агентстволы «Курег азбар» огазеяськонлэн тӧроез Олег Дыгаев вераз. Ужрадэз Быдӟымнуналэн герӟаськем сям-йылолъёсты утён, соосын пинал калыкез тодматон понна малпазы. Со огшоры гинэ курегпуз питыръян ӧвӧл, удмуртъёс Паска нуналлы сугон кӧмын ӵуж курегпуз буяло вал ук. Курегпуз – со шундылэн пусэз. Паска нуналэ, вазь ӵукна ик султыса, шунды ӝужамез возьмало вал, шундылы йыбыртто вал, ӝук пӧзьто вал. Собере мӧйыос вӧсь нергее, нош пиналъёс гурезь вылэ шудыны пото вал Олег Дыгаев, «Курег азбар» огазеяськонлэн тӧроез«Кукей юмшанэ» пыриськисьёс но, вашкалаос сямен ик, Куреггуртысь Чинай гурезьысь ӵошатскыса курегпузъёс питыръялозы. Зэмоссэ сяна, Эксэйпузэз но. Юри бадӟым курегпуз лэсьтӥм. Эксэйпуз шуыса. Пиналъёс сое носилкаен тубто гурезь вылэ, собере питырто, асьсэос сьӧраз бизьыса васько. Сэре выльысь Олег Дыгаев, «Курег азбар» огазеяськонлэн тӧроезСо сяна, вашкала удмурт шудонъёсын шудозы: тупен-чапен, эголэн, резинкаен но мукет. Озьы ик курегпуз табань пыжонын устооссэ шараялозы. Вань куноосты табанен, шашлыкен, пӧсь чаен куно карозы. Ужрад 11 часын кутскоз Тодэ вайытом, Башкириысь Выль Татышлы черкогуртысь пиналъёсты Быдӟымнунал азьын вирнуналысь покчиарняе потон уе ортчытӥськись «Кулэм потон уй» удмурт йылолэн тодматӥзы.  Тегъёс: Лулчеберет Удмуртия йӧскалыклулчеберет ПичиПурга удмуртъёс йылолъёс  